Anque bi heba dominio politico serbo, a población de Kosovo yera mayoritariament d'orichen albanés. O gubierno de Slobodan Milosevic en Republica Federal de Yugoslavia redució l'autonomía de Kosovo y prencipió un proceso ta aumentar a proporción de serbos en o territorio. Dimpués de bellas anyadas de tensión y accions separatistas, en 1999 esclató a Guerra de Kosovo que enfrentó a Yugoslavia contra as tropas d'a OTAN que aduyaban a os albanokosovars.